ประกาศกระทรวงอุตสาหกรรม

เรื่อง กำหนดมาตรฐานผลิตภัณฑ์อุตสาหกรรม การทดสอบท่อเหล็กกล้าโดยไม่ทำลาย เล่ม ๘ : การทดสอบอัลตราโซนิกอัตโนมัติสำหรับท่อเหล็กกล้าไร้ตะเข็บและท่อเหล็กกล้ามีตะเข็บ เพื่อตรวจหาข้อบกพร่องลักษณะแยกชั้น

พ.ศ. ๒๕๖๗

โดยที่เป็นการสมควรปรับปรุงมาตรฐานผลิตภัณฑ์อุตสาหกรรม ท่อเหล็กกล้าไร้ตะเข็บ และเชื่อมสำหรับงานรับแรงดัน - การตรวจจับข้อบกพร่องแบบแผ่นยาวที่ปลายท่อด้วยคลื่นอัลตราโซนิก มาตรฐานเลขที่ มอก. 2475 - 2552

อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ. ๒๕๕๘ รัฐมนตรีว่าการกระทรวงอุตสาหกรรม จึงออกประกาศตามข้อเสนอของคณะกรรมการมาตรฐานผลิตภัณฑ์อุตสาหกรรม ไว้วังนี้

ข้อ ๑ ประกาศนี้เรียกว่า “ประกาศกระทรวงอุตสาหกรรม เรื่อง กำหนดมาตรฐานผลิตภัณฑ์ อุตสาหกรรม การทดสอบท่อเหล็กกล้าโดยไม่ทำลาย เล่ม ๘ : การทดสอบอัลตราโซนิกอัตโนมัติ สำหรับท่อเหล็กกล้าไร้ตะเข็บและท่อเหล็กกล้ามีตะเข็บ เพื่อตรวจหาข้อบกพร่องลักษณะแยกชั้น พ.ศ. ๒๕๖๗”

ข้อ ๒ ประกาศนี้ให้มีผลเมื่อผ่านกำหนดหนึ่งร้อยยี่สิบวัน นับแต่วันประกาศในราชกิจจานุเบกษา เป็นต้นไป

ข้อ ๓ ให้ยกเลิกประกาศกระทรวงอุตสาหกรรม ฉบับที่ ๔๐๖๘ (พ.ศ. ๒๕๕๒) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่อง กำหนดมาตรฐานผลิตภัณฑ์ อุตสาหกรรม ท่อเหล็กกล้าไร้ตะเข็บและเชื่อมสำหรับงานรับแรงดัน - การตรวจจับข้อบกพร่องแบบแผ่นยาวที่ปลายท่อด้วยคลื่นอัลตราโซนิก ลงวันที่ ๑ เมษายน พ.ศ. ๒๕๕๒

ข้อ 4 ให้กำหนดมาตรฐานผลิตภัณฑ์อุตสาหกรรม การทดสอบท่อเหล็กกล้าโดยไม่ทำลาย เล่ม 8 : การทดสอบอัลตราโซนิกอัตโนมัติสำหรับท่อเหล็กกล้าไร้ตะเข็บและท่อเหล็กกล้ามีตะเข็บ เพื่อตรวจหาข้อบกพร่องลักษณะแยกชั้น มาตรฐานเลขที่ มอก. 2470 เล่ม 8 - 2567 ขึ้นใหม่ ดังมีรายละเอียดดังประกาศนี้

ประกาศ ในวันที่ 28 มิถุนายน พ.ศ. 2567
พิมพ์พิธรา สิชัยกูล
รัฐมนตรีว่าการกระทรวงอุตสาหกรรม

ข้อมูลมาตรฐานผลิตภัณฑ์อุตสาหกรรม
แนบท้ายประกาศกระทรวงอุตสาหกรรม

ชื่อมาตรฐาน : การทดสอบท่อเหล็กกล้าโดยไม่ทำลาย เล่ม 8 : การทดสอบอัลตราโซนิกอัตโนมัติ
สำหรับท่อเหล็กกล้าไร้ตะเข็บและท่อเหล็กกล้ามีตะเข็บ เพื่อตรวจหาข้อบกพร่อง
ลักษณะแยกชิ้น

NON – DESTRUCTIVE TESTING OF STEEL TUBES PART 8:
AUTOMATED ULTRASONIC TESTING OF SEAMLESS AND WELDED
STEEL TUBES FOR THE DETECTION OF LAMINAR IMPERFECTIONS

มาตราฐานเลขที่ : มอก. 2470 เล่ม 8–2567
ผู้จัดทำ : สำนักงานมาตรฐานผลิตภัณฑ์อุตสาหกรรม
กรรมการวิชาการ : คณะกรรมการวิชาการรายสาขา คณะที่ 1 เหล็กทรงแบนและผลิตภัณฑ์ต่อเนื่อง
ขอบข่าย : มาตรฐานผลิตภัณฑ์อุตสาหกรรมนี้
- กำหนดวิธีทดสอบอัลตราโซนิกอัตโนมัติ เพื่อตรวจหาข้อบกพร่องลักษณะแยกชิ้น (laminar imperfection) ของ
ก) ตัวท่อเหล็กกล้าไร้ตะเข็บและท่อเหล็กกล้ามีตะเข็บ (แนวเต็มเส้นรอบวง)
(ยกเว้นท่อเหล็กกล้ามีตะเข็บเชื่อมอาร์กใต้ฟลักซ์)
หรือ
ข) บริเวณที่ติดกับรอยตะเข็บเชื่อมของท่อเหล็กกล้ามีตะเข็บ และ
ค) บริเวณส่วนปลายตามแนวเดิมเส้นรอบวงของท่อเหล็กกล้าไร้ตะเข็บและ
ท่อเหล็กกล้ามีตะเข็บ (ถ้ามี)
- ใช้สำหรับทดสอบเหล็กโครงสร้างรูปพรรณกลางด้วย
หมายเหตุ สำหรับท่อเหล็กกล้ามีตะเข็บ วิธีทดสอบทางเลือกสำหรับตรวจหาข้อบกพร่องลักษณะแยกชิ้นในแผ่นเหล็กกล้าก่อนนำมาขึ้นรูปเป็นท่อ ให้อย่างถึง
ตาม ISO10893-9

เนื้อหาประกอบด้วย : บทนำ ขอบข่าย เอกสารอ้างอิง คำศัพท์และบทนิยาม ข้อกำหนดทั่วไป
วิธีทดสอบ ท่ออ้างอิง การสอบเทียบและการตรวจสอบเครื่องมือวัด
การยอมรับ การรายงานผลทดสอบ ภาคผนวก
จำนวนหน้า : ๓๓ หน้า
ISBN : ๙๗๘-๖๑๖-๕๙๕-๗๔๕-๘
ICS : ๒๓.๐๔๐.๑๐, ๗๗.๐๔๐.๒๐, ๗๗.๑๔๐.๗๕

สถานที่จัดเก็บ
: ห้องสมุดสำนักงานมาตรฐานผลิตภัณฑ์อุตสาหกรรม
ถนนพระรามที่ 5 กรุงเทพมหานคร ๑๐๔๐๐ โทรศัพท์ ๐๒ ๔๓๐ ๖๘๓๔
ต่อ ๐๒ ๔๔๐-๒๔๔๑

สถานที่จำหน่าย
: สำนักงานมาตรฐานผลิตภัณฑ์อุตสาหกรรม
ถนนพระรามที่ 5 กรุงเทพมหานคร ๑๐๔๐๐
https://www.tisi.go.th